[{"text_idx": "#000000", "text": "Ja\u0308tkame oma suvelaagrite tutvustamist. Sel suvel toimub 4 va\u0308ga vahvat merelaagrit. Kolm vahetust on 8-12 aastastele ning u\u0308ks 13-15 aastastele lastele. Merelaager sobib va\u0308ga ha\u0308sti aktiivsele ja uudishimulikule lapsele."}, {"text_idx": "#000001", "text": "Laagris o\u0303pitakse tundma La\u0308a\u0308nemere vetikaid, selgrootuid, kalu ja linde. Lapsed saavad palju matkata ja va\u0308rskes o\u0303hus viibida. O\u0303htuti toimuvad vahvad laagrima\u0308ngud."}, {"text_idx": "#000002", "text": "Va\u0308ljaso\u0303idupa\u0308ev . U\u0308ks pa\u0308ev on planeeritud va\u0308ljaso\u0303iduks No\u0303va randa ja Po\u0303o\u0303saspea neemele. See on va\u0308ga po\u0303nev rannik, kus leidub huvitava kujuga kivisid, va\u0308ljasurnud mereloomade kivistisi, kaldale uhutud merekarpe ja muud po\u0303nevat. Matkame piki kallast ja otsime leide, mida meri on kaldale toonud. Binokliga saame vaadata merelinde ja taamal olevaid laevu. Vahepeal po\u0303ikame ko\u0303rvalolevasse metsa, kus orienteerudes mo\u0308o\u0308da kitsaid metsaradasid tunnetame mere ja metsa vahelisi erinevusi. Puhkepaigas teeme pikniku ning naudime veemo\u0303nusid."}, {"text_idx": "#000003", "text": "Parvetamine ja kalade tundmao\u0303ppimine. Looduskooli juures on lastel vo\u0303imalik vabadel hetkedel parvetamas ja ujumas ka\u0308ia. Need on la\u0308bi laagrite laste jaoks meelistegevused olnud. Meie rand ei ole ku\u0308ll luksuslik liivarand, aga see-eest privaatne ja pigem madalaveeline. Ra\u0308a\u0308gime veeohutusest ja harjutame linguviskamist. Meisterdame o\u0303ngesid ja pu\u0308u\u0308ame kala."}, {"text_idx": "#000004", "text": "Nagu varasematel aastatel, veedame u\u0308he o\u0308o\u0308 telkidega looduses. See annab lastele va\u0308ga palju toredaid emotsioone. Paljudele lastele on see laagri ko\u0303ige a\u0308gedam kogemus!"}, {"text_idx": "#000007", "text": "Leave this field empty if you're human:"}]